Φρειδερίκος Γ´ της Γερμανίας

Ο Φρειδερίκος Γ΄ (γερμ. Friedrich III., 18 Οκτωβρίου 1831 - 15 Ιουνίου 1888) του Οίκου των Χοεντσόλλερν ήταν αυτοκράτορας της Γερμανίας και βασιλιάς της Πρωσίας.

Βιογραφία
Ο Φρειδερίκος Γουλιέλμος Νικόλαος Κάρολος γεννήθηκε το 1831. Ήταν το πρώτο παιδί και ο μοναχογιός του Γουλιέλμου Α΄ της Γερμανίας και της Αυγούστας των Βέττιν, κόρης του Καρόλου Φρειδερίκου της Σαξονίας-Βαϊμάρης-Άιζεναχ. Ήταν γνωστός στην οικογένειά του ως Φριτς.MacDonogh, σ. 17.

Έλαβε πολύ καλή εκπαίδευση, τόσο στην υποχρεωτικό στρατιωτικό τομέα όσο και στις επιστήμες και στην κλασική παιδεία. Παντρεύτηκε τη Βικτωρία, Βασιλική Πριγκίπισσα του Ηνωμένου Βασιλείου, το 1858. Ο γάμος αυτός είχε κανονιστεί από τους γονείς της, Βικτωρία του Ηνωμένου Βασιλείου και Αλβέρτο της Σαξονίας-Κοβούργου-Γόθας, ήδη από το 1851. Είχαν ευτυχισμένο γάμο και απέκτησαν οκτώ παιδιά (εκ των οποίων επιβίωσαν και ενηλικιώθηκαν τα έξι).

Αν και έγινε γνωστός για την ηγεσία και τις επιτυχίες του κατά τη διάρκεια του Δεύτερου Πολέμου του Σλέσβιχ, του Αυστροπρωσικού και του Γαλλοπρωσικού ΠολέμουKollander, σ. 79.The Illustrated London News, εντούτοις μισούσε τον πόλεμο και εξυμνείτο από τους φίλους και εχθρούς του για την ανθρώπινη συμπεριφορά του. 

Ο Φρειδερίκος Γ΄ και η σύζυγός του, Βικτωρία, ήταν μεγάλοι θαυμαστές του Αλβέρτου, πατέρα της Βικτωρίας. Μαζί σχεδίαζαν μεταρρυθμίσεις στην εκτελεστική εξουσία, που είχε δημιουργήσει ο Όττο φον Μπίσμαρκ για τον εαυτό του. Το γραφείο του καγκελλαρίου επρόκειτο να αντικατασταθεί με μια αίθουσα συνεδριάσεων βρετανικού τύπου, με αρμόδιους υπουργούς του Ράιχσταγκ. Η κυβερνητική πολιτική, κατά την άποψη του Φρειδερίκου Γ΄, έπρεπε να βασίζεται στη συναίνεση του υπουργικού συμβουλίου. Ο Φρειδερίκος Γ΄ άλλωστε είχε χαρακτηρίσει το αυτοκρατορικό σύνταγμα ως "έξυπνα σκηνοθετημένο χάος"Balfour, σ. 69. 

Στις 9 Μαρτίου 1888 διαδέχθηκε τον πατέρα του στον αυτοκρατορικό θρόνο. Ωστόσο, η ασθένειά του τον εμπόδισε να εγκαθιδρύσει τα αναγκαία μέτρα και τις πολιτικές για να επιτύχει τον μεταρρυθμιστικό στόχο του. Μέχρι σήμερα αποτελεί σημείο συζήτησης ανάμεσα στους ιστορικούς, αν η πρόωρη απώλειά του υπήρξε σημείο καμπής στη γερμανική ιστορίαTipton, σ. 175 και αν θα έκανε περισσότερο φιλελεύθερη την αυτοκρατορία, ζώντας περισσότερο.

Πέθανε στις 15 Ιουνίου 1888 από καρκίνο του λάρυγγα σε ηλικία 56 ετών, έχοντας βασιλεύσει μόλις 99 ημέρες. Ενταφιάστηκε στο Μαυσωλείο του Αυτοκράτορα Φρειδερίκου στην Εκκλησία της Ειρήνης του Πότσδαμ. Τον διαδέχθηκε ο πρωτότοκος γιος του, Γουλιέλμος.

Οικογένεια
Νυμφεύτηκε το 1858 τη Βικτωρία, Βασιλική Πριγκίπισσα, κόρη του Αλβέρτου της Σαξονίας-Κοβούργου-Γόθας και της Βικτωρίας του Ηνωμένου Βασιλείου, και είχε οκτώ τέκνα:
 Γουλιέλμος Β΄ (1859 - 1941), Αυτοκράτορας της Γερμανίας.
 Καρλόττα (1860 - 1919), παντρεύτηκε το Βερνάρδο Γ΄ της Σαξονίας-Μάινινγκεν.
 Ερρίκος (1862 - 1929), Πρίγκιπας της Πρωσίας.
Φραγκίσκος Φρειδερίκος Σιγισμόνδος (1864 - 1866), Πρίγκιπας της Πρωσίας, πέθανε από μηνιγγίτιδα.
 Βικτώρια (1866 - 1929), παντρεύτηκε 1) τον Αδόλφο του Σάουμπουργκ-Λίππε και 2) τον Αλεξάντερ Ζούμπκοφ.
Ιωακείμ Φρειδερίκος Ερνέστος Βλαδίμηρος (1868 - 1879), Πρίγκιπας της Πρωσίας, πέθανε από διφθερίτιδα.
 Σοφία (1870 - 1932), παντρεύτηκε τον Κωνσταντίνο Α΄ της Ελλάδας.
 Γεώργιος Β΄ της Ελλάδας (1890 - 1947).
 Αλέξανδρος της Ελλάδας (1893 - 1920).
 Παύλος της Ελλάδας (1901 - 1964).
 Κωνσταντίνος Β΄ της Ελλάδας (1940 - 2023).
 Μαργαρίτα (1872 - 1954), παντρεύτηκε το Φρειδερίκο Κάρολο της Έσσης.

Πρόγονοι

Παραπομπές σημειώσεις

Βιβλιογραφία





Περαιτέρω ανάγνωση
The War Diary of the Emperor Frederick III, (1870-1871) Written by Frederick III, translated and edited by Alfred Richard Allinson. New York, Frederick A. Stokes Company, 1927. - This is the translated collection of the then Crown Prince Frederick's war diaries that he kept during the Franco-Prussian War.
Life of the Emperor Frederick Edited from the German of Margaretha Von Poschinger. New York and London, Harper & Brothers, 1901.


Εξωτερικοί σύνδεσμοι

1888 Friedrich III.  Information about Frederick III from Preussen.de.
Kaiser Friedrich III / Frederick III Information about Frederick III from GlobalSecurity.org.
Kaiser Friedrich III  Site with biographical info, pictures, and paintings of Frederick III.
"Myths and Counter-Myths" , Frank Lorenz Müller, Berfrois, 6 February 2012

Κατηγορία:Βασιλείς της Πρωσίας
Κατηγορία:Οίκος των Χοεντσόλερν
Κατηγορία:Προτεστάντες μονάρχες
Κατηγορία:Διάδοχοι της Γερμανίας
Κατηγορία:Διάδοχοι της Πρωσίας
Κατηγορία:Γερμανοί ελευθεροτέκτονες